b'\n_START_ARTICLE_\nJefim Ignatjevi\xc4\x8d \xc4\x8caplic\n_START_SECTION_\n\xc5\xbdivljenje\n_START_PARAGRAPH_\nVoja\xc5\xa1ko kariero je sprva za\xc4\x8del v poljski vojski, nato pa je bil 15. oktobra 1783 sprejet v rusko vojsko s \xc4\x8dinom drugega majorja. Leta 1788 je bil preme\xc5\xa1\xc4\x8den v Potemkinov \xc5\xa1tab._NEWLINE_Leta 1792 je bil povi\xc5\xa1an v podpolkovnika in preme\xc5\xa1\xc4\x8den v Smolenski dragonski polk; med poljsko vstajo leta 1794 je bil poslan kot pogojalec, a so ga Poljaki zajeli in je ostal v vojnem ujetni\xc5\xa1tvu vse do zatrtja vstaje._NEWLINE_Leta 1786 se je bojeval proti perzijskim enotam; 18. julija 1796 je bil povi\xc5\xa1an v polkovnika. Kmalu po ustoli\xc4\x8denju carja Pavla I. je bil \xc4\x8caplic 27. februarja 1798 odstranjen iz voja\xc5\xa1ke slu\xc5\xbebe. Po ustoli\xc4\x8denju Aleksandra I. pa so ga 15. marca 1801 aktivirali in ga povi\xc5\xa1ali v generalmajorja._NEWLINE_Sodeloval je v vojni leta 1805. 23. julija 1806 je postal poveljnik Pavlogradskega polka in 23. oktobra istega leta je postal brigadni poveljnik; pozneje je bil dva tednu tudi poveljnik K\xc3\xb6nigsberga._NEWLINE_Med oktobrom 1809 in julijem 1810 je bil poveljnik 7. divizije; novembra 1810 pa je bil imenovan za poveljnik rezervnega konjeni\xc5\xa1kega korpusa. Februarja 1811 je bil imenovan za poveljnika 4. konjeni\xc5\xa1ke divizije in maja 1811 za poveljnika 8. konjeni\xc5\xa1ke divizije._NEWLINE_Leta 1813 je bil imenovan za poveljnika celotne konjenice poljskih enot in 6. aprila naslednje leto je postal poveljnik 3. skupine poljske vojske. Leta 1817 je postal poveljnik 3. huzarske divizije, ki je bila posledi\xc4\x8dno pre\xc5\xa1tevil\xc4\x8dena v 2. huzarsko divizijo; slednji je poveljeval do 15. februarja 1823.'